**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  6 – 10 – 2024

 **ΑΜΑΡΟΥΣΙΟΥ Αρ. Πρ.:** 257

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Τα μέλη του Συλλόγου, ΔΟΕ, Συλλόγους Εκπ/κών Π. Ε. της χώρας**

**Όλες και όλοι τη Δευτέρα 7 Οκτώβρη στις 19:00, συγκέντρωση στο Πάρκο Ελευθερίας (Μέγαρο Μουσικής)
και πορεία στις πρεσβείες ΗΠΑ και Ισραήλ**

**Διαδηλώνουμε για την Αλληλεγγύη στην Παλαιστίνη στον ένα χρόνο από την κλιμάκωση της επίθεσης του κράτους δολοφόνου του Ισραήλ και ενάντια στο Πόλεμο που κλιμακώνεται στη Μέση Ανατολή και ευρύτερα.**

**Σήμερα όλες και όλοι πρέπει να ξεσηκωθούμε για την άμεση κατάπαυση του πολέμου, την ακύρωση των ιμπεριαλιστικών σχεδίων σε βάρος των λαών και στην όλο και πιο άμεση εμπλοκή της χώρας μας στον πόλεμο που πληρώνει ο λαός μας με τη σκληρή λιτότητα και τα υπερογκα εξοπλιστικά προγράμματα και τις στρατιωτικές αποστολές εκτός των συνόρων αλλά και με τον κίνδυνο επέκτασης του πολέμου στην περιοχή μας.**

**Ο Σύλλογος Εκπ/κών Π. Ε. Αμαρουσίου συμμετέχει και καλεί σε μαζική συμμετοχή στο συλλαλητήριο στις 7/10 μαζί με άλλα σωματεία και συλλογικότητες και επισυνάπτει το κάλεσμα της Πρωτοβουλίας αλληλεγγύης στον Παλαιστινιακό λαό σωματείων και συλλογικοτήτων.**



**ΠΡΩΤΟΒΟΥΛΙΑ ΑΛΛΗΛΕΓΓΥΗΣ ΣΤΟΝ ΠΑΛΑΙΣΤΙΝΙΑΚΟ ΛΑΟ
ΕΡΓΑΤΙΚΩΝ ΣΩΜΑΤΕΙΩΝ ΚΑΙ ΣΥΛΛΟΓΙΚΟΤΗΤΩΝ**

Κάλεσμα προς τον ελληνικό λαό, τα σωματεία και τις οργανώσεις της Αριστεράς

**Δευτέρα 7 Οκτώβρη 7 μ. μ., συγκέντρωση στο Πάρκο Ελευθερίας (Μέγαρο Μουσικής)
και πορεία στις πρεσβείες ΗΠΑ και Ισραήλ**

ΑΜΕΣΗ ΚΑΤΑΠΑΥΣΗ ΤΟΥ ΠΥΡΟΣ ΣΤΗ ΓΑΖΑ – ΝΑ ΣΤΑΜΑΤΗΣΕΙ Η ΕΘΝΟΚΑΘΑΡΣΗ ΤΟΥ ΠΑΛΑΙΣΤΙΝΙΑΚΟΥ ΛΑΟΥ – ΝΑ ΚΑΤΑΔΙΚΑΣΤΕΙ ΤΟ ΙΣΡΑΗΛ ΓΙΑ ΤΗ ΓΕΝΟΚΤΟΝΙΑ ΠΟΥ ΣΥΝΤΕΛΕΙ – ΟΧΙ ΣΤΗΝ ΕΜΠΛΟΚΗ ΤΗΣ ΧΩΡΑΣ ΣΤΟΝ ΠΟΛΕΜΟ ΣΤΗ ΜΕΣΗ ΑΝΑΤΟΛΗ – ΜΠΟΫΚΟΤΑΖ ΣΤΟ ΙΣΡΑΗΛ – ΑΝΕΞΑΡΤΗΤΟ ΠΑΛΑΙΣΤΙΝΙΑΚΟ ΚΡΑΤΟΣ

«χαλεπωτάτη γὰρ ἀδικία ἔχουσα ὅπλα»

 *«το πιο ανυπόφορο πράγμα είναι η αδικία που διαθέτει όπλα»*

Αριστοτέλης, Πολιτικά

Συμπληρώνεται 1 χρόνος από την επιχείρηση γενοκτονίας του παλαιστινιακού λαού που εγκαινίασε το Ισραήλ στις 8/10/2023.

**Στο διάστημα αυτό οι (καταμετρημένοι επίσημα) νεκροί ξεπέρασαν τους 41.000, οι σακατεμένοι από τους βομβαρδισμούς τους 95.000, με την συντριπτική πλειοψηφία τους να είναι άμαχοι και γυναικόπαιδα.**

Κρίσιμες κοινωνικές υποδομές στην Γάζα, στην υγεία, στην περίθαλψη, στην ύδρευση, έχουν ισοπεδωθεί από τους ανελέητους καθημερινούς βομβαρδισμούς, ενώ διευρύνεται το μπλόκο των ισραηλινών ακόμη και στα είδη καθημερινής επιβίωσης του μαρτυρικού Παλαιστινιακού λαού.

**Πρόκειται για ένα τερατώδες έγκλημα πολέμου το οποίο συντελείται με την στήριξη των δυνάμεων ΗΠΑ – ΝΑΤΟ – Ε.Ε. που προσφέρουν απλόχερα βοήθεια στο κράτος – δολοφόνο.**

Ενθαρρυμένο το σιωνιστικό κράτος από αυτή την στήριξη επεκτείνει τις επιχειρήσεις του εισβάλοντας στο νότιο Λίβανο, δολοφονώντας αμάχους και γυναικόπαιδα διώχνοντας από τις εστίες τους χιλιάδες κατοίκους που ζουν στις περιοχές αυτές. Όπως φάνηκε με τις τελευταίες εξελίξεις πρόσφατα έχουμε κάθε λόγο να ανησυχούμε για την επικίνδυνη κλιμάκωση του πολέμου που προκάλεσε το κράτος τρομοκράτης του Ισραήλ

Η κυβέρνηση της χώρας μας παρά την αντίθεση του ελληνικού λαού στηρίζει την δολοφονική στρατιωτική μηχανή του Ισραήλ στις φρικαλεότητες που καθημερινά διαπράττει στην Γάζα και στην Δυτική Όχθη.

Η εμπλοκή αυτή ήταν και είναι πολύπλευρη όπως: αποστολή πολεμικής φρεγάτας στην Ερυθρά Θάλασσα, κοινές στρατιωτικές ασκήσεις με το Ισραήλ, ενώ συνεχίζονται και διευρύνονται οι οικονομικές, εμπορικές, ακαδημαϊκές και άλλες σχέσεις με το σιωνιστικό καθεστώς και τον ακροδεξιό Νετανιάχου.

Όλη αυτήν την περίοδο οι Έλληνες εφοπλιστές αξιοποιώντας την πολεμική σύγκρουση στην Ανατολική Μεσόγειο και την Ερυθρά Θάλασσα συνεχίζουν ακάθεκτοι το κυνηγητό του κέρδους, στέλνοντας καθημερινά τα πληρώματα των πλοίων στο στόμα του λύκου, στην πιο επικίνδυνη περιοχή του κόσμου.

**Στην κορυφή αυτής της βρώμικης εφοπλιστικής εμπλοκής** στο πλευρό του Ισραήλ, βρίσκεται η MOTOR OIL (της γνωστής εφοπλιστικής οικογένειας Βαρδινογιάννη) στα διυλιστήρια της οποίας τα γνωστά πλέον Δ/Ξ «OVERSEAS SUN COAST» και «OVERSEAS SANTORINI» (που ανήκουν στην αμερικανική ναυτιλιακή εταιρία OVERSEAS SHIPHOLDING GROUP) εξακολουθούν να πηγαινοέρχονται σε τακτική βάση από την MOTOR OIL **μεταφέροντας στρατιωτικά καύσιμα στο Ισραήλ και στον γενοκτονικό πόλεμο που διεξάγει στην γη της Παλαιστίνης.**

Επί ένα χρόνο όμως ο λαός της Παλαιστίνης, μέσα από τα ερειπωμένα κτίρια, επιμένει να αντιστέκεται στη γενοκτονία, να αντιπαλεύει τις κατοχικές δυνάμεις και να οραματίζεται μια ελεύθερη πατρίδα.

Η «Πρωτοβουλία Αλληλεγγύης στον Παλαιστινιακό λαό Εργατικών Σωματείων και Συλλογικοτήτων» απευθύνει σε όλους και όλες κάλεσμα συμμετοχής στην συγκέντρωση αλληλεγγύης στον Παλαιστινιακό λαό την **Δευτέρα 7 Οκτώβρη**, ώστε να εκφράσουμε ακόμη πιο δυνατά και μαζικά τη θέλησή μας να μπει τέλος στο αιματοκύλισμα και στη σφαγή στη Γάζα, στη Δυτική Όχθη και σε ολόκληρη την Παλαιστίνη και την απεμπλοκή της Ελλάδας.

* ΑΜΕΣΗ ΚΑΤΑΠΑΥΣΗ ΤΟΥ ΠΥΡΟΣ ΣΤΗ ΓΑΖΑ ΚΑΙ ΟΛΟΚΛΗΡΗ ΤΗΝ ΠΑΛΑΙΣΤΙΝΗ - ΝΑ ΣΤΑΜΑΤΗΣΕΙ Η ΕΘΝΟΚΑΘΑΡΣΗ
* ΝΑ ΑΠΟΧΩΡΗΣΟΥΝ ΟΙ ΚΑΤΟΧΙΚΕΣ ΔΥΝΑΜΕΙΣ ΑΠΟ ΤΗΝ ΠΑΛΑΙΣΤΙΝΗ - ΑΝΕΞΑΡΤΗΤΟ ΠΑΛΑΙΣΤΙΝΙΑΚΟ ΚΡΑΤΟΣ
* ΚΑΜΙΑ ΣΥΜΜΕΤΟΧΗ ΤΗΣ ΕΛΛΑΔΑ ΣΤΟΝ ΠΟΛΕΜΟ - ΠΙΣΩ ΟΙ ΦΡΕΓΑΤΕΣ – ΝΑ ΦΥΓΟΥΝΕ ΟΙ ΒΑΣΕΙΣ
* ΚΑΤΑΔΙΚΗ ΤΟΥ ΙΣΡΑΗΛ - ΚΡΑΤΟΥΣ ΔΟΛΟΦΟΝΟΥ
* ΝΑ ΔΙΑΚΟΠΕΙ ΚΑΘΕ ΣΤΡΑΤΙΩΤΙΚΗ ΠΟΛΙΤΙΚΗ ΟΙΚΟΝΟΜΙΚΗ ΒΟΗΘΕΙΑ ΣΤΗ ΓΕΝΟΚΤΟΝΙΑ.

**Η ΠΑΛΑΙΣΤΙΝΙΑΚΗ ΑΝΤΙΣΤΑΣΗ ΚΑΙ Η ΑΛΛΗΛΕΓΓΥΗ ΘΑ ΝΙΚΗΣΟΥΝ**

**Δευτέρα 7 Οκτώβρη 7 μ.μ., συγκέντρωση στο Πάρκο Ελευθερίας (Μέγαρο Μουσικής)
και πορεία στις πρεσβείες ΗΠΑ και Ισραήλ**

*23/9/2024*

**Πρωτοβουλία Αλληλεγγύης στον Παλαιστινιακό Λαό
Εργατικών Σωματείων και Συλλογικοτήτων**
Facebook: Αλληλεγγύη στον Παλαιστινιακό Λαό
E-mail: protovoulia.ersopal@gmail.com